ଭୂବିଜ୍ଞାନ ମନ୍ତ୍ରଣାଳୟ
ଜୁନ 5ରେ ଦକ୍ଷିଣ-ପଶ୍ଚିମ ମୌସୁମୀ ବାୟୁ କେରଳ ଛୁଇଁବା ସମ୍ଭାବନା
- ଭାରତୀୟ ପାଣିପାଗ ବିଭାଗର ପ୍ରାକ୍ ଆକଳନ ଅନୁସାରେ ଏଥର ମୌସୁମୀ ପ୍ରବେଶ 4 ଦିନ ବିଳମ୍ବ ହୋଇପାରେ
ଚଳିତ ବର୍ଷ କେରଳରେ ଦକ୍ଷିଣ-ପଶ୍ଚିମ ମୌସୁମୀ ବାୟୁ ପ୍ରବେଶ ସ୍ୱାଭାବିକ ତାରିଖ ଜୁନ 1 ପରିବର୍ତ୍ତେ ସାମାନ୍ୟ ବିଳମ୍ବିତ ହୋଇପାରେ । ଅନୁମାନ ଅନୁସାରେ ମୌସୁମୀ ବାୟୁ ଜୁନ 5 ତାରିଖରେ କେରଳରେ ପ୍ରବେଶ କରିବ । ତେବେ ଏହି ଆକଳନ ଓ ଅନୁଧ୍ୟାନରେ ମଡେଲଗତ ତ୍ରୁଟି 4 ଦିନ ଯୋଗ ବିଯୋଗ ହୋଇପାରେ ।
- ପୃଷ୍ଠଭୂମି : କେରଳରେ ଦକ୍ଷିଣ-ପଶ୍ଚିମ ମୌସୁମୀ ବାୟୁ ପ୍ରବେଶ ଉପରେ ନିର୍ଭର କରିଥାଏ । କାରଣ ମୌସୁମୀ ବାୟୁର ପ୍ରବେଶ ସହ ଗ୍ରୀଷ୍ମକାଳର ଅବସାନ ଘଟି ବର୍ଷାଋତୁର ଅୟମାରମ୍ଭ ହୁଏ । ମୌସୁମୀ ବାୟୁ ଦେଶର ଉତ୍ତରଦିଗକୁ ଅଗ୍ରସର ହେବା ସହ ପ୍ରଚଣ୍ଡ ତାପମାତ୍ରା ଓ ଶୁଖିଲା ପାଗର ଅବସାନ ଘଟେ । ଦକ୍ଷିଣ-ପଶ୍ଚିମ ମୌସୁମୀ ବାୟୁ ସ୍ୱାଭାବିକ ଭାବେ ପ୍ରତିବର୍ଷ ଜୁନ 1ରେ କେରଳରେ ପ୍ରବେଶ କରିଥାଏ । ତେବେ ଏହା ସବୁ ବର୍ଷ ଏହି ନିର୍ଦ୍ଦିଷ୍ଟ ତାରିଖରେ ପହଞ୍ଚେ ନାହିଁ ଏବଂ ଏଥିରେ ସାମାନ୍ୟ ବ୍ୟତିକ୍ରମ ଘଟି ଏହା ଆଗପଛ ହୋଇଥାଏ । ଏହି ଆଗପଛର ଏକ ମାନକ ବ୍ୟତିକ୍ରମ ନିର୍ଣ୍ଣୟ କରାଯାଇଛି ଯାହା ସାତ ଦିନ ବା ଏକ ସପ୍ତାହ । ଅର୍ଥାତ ଜୁନ 1ର ସାତ ଦିନ ପୂର୍ବରୁ କିମ୍ବା ପରେ ମୌସୁମୀ ପ୍ରବାହ ମଧ୍ୟ ହୋଇପାରେ ।
- 2020 ଦକ୍ଷିଣ-ପଶ୍ଚିମ ମୌସୁମୀ ବାୟୁର ସ୍ଥିତି ଏବଂ ଆଣ୍ଡାମାନ ସାଗର ଆଡେ ଅଗ୍ରସର ହେବାର ବାସ୍ତବତା
ଭାରତୀୟ ମୌସୁମୀ ଅଞ୍ଚଳରେ ପ୍ରଥମ ମୌସୁମୀ ବର୍ଷା ଦକ୍ଷିଣ ଆଣ୍ଡାମାନ ସାଗରରେ ହୋଇଥାଏ । ଏହାପରେ ମୌସୁମୀ ବାୟୁ ଉତ୍ତର-ପଶ୍ଚିମ ଦିଗରେ ଗତି କରି ବଙ୍ଗୋପସାଗର ଅତିକ୍ରମ କରେ । ନୂଆ ସ୍ୱାଭାବିକ ମୌସୁମୀ ତାରିଖ ଅନୁସାରେ ମେ 22 ବେଳକୁ ଦକ୍ଷିଣ-ପଶ୍ଚିମ ମୌସୁମୀ ବାୟୁ ଆଣ୍ଡାମାନ ସାଗରରେ ପହଞ୍ଚିଥାଏ । ଏବେ ଦକ୍ଷିଣ-ପୂର୍ବ ବଙ୍ଗୋପସାଗର ଓ ଏହାର ପାଶ୍ୱବର୍ତ୍ତୀ ଅଞ୍ଚଳରେ ଏକ ସ୍ୱଷ୍ଟ ଦୃଶ୍ୟମାନ ଲଘୁଚାପ କ୍ଷେତ୍ର ସୃଷ୍ଟି ହୋଇଛି । ଆସନ୍ତା 12 ଘଣ୍ଟା ମଧ୍ୟରେ ଏହା ଏକ ଅବପାତର ରୂପ ନେଇ ଅଧିକ ଘନୀଭୂତ ହେବା ସହ ମେ 16 ସନ୍ଧ୍ୟା ସୁଦ୍ଧା ଦକ୍ଷିଣ ବଙ୍ଗୋପସାଗରରେ ଏକ ସାମୁଦ୍ରିକ ବାତ୍ୟାର ରୂପ ନେବ । ଏହାର ପ୍ରଭାବରେ ଦକ୍ଷିଣ-ପଶ୍ଚିମ ମୌସୁମୀ ବାୟୁ ଆଣ୍ଡାମାନ ସାଗର, ଆଣ୍ଡାମାନ ଓ ନିକୋବର ଦୀପପୁଞ୍ଜ, ଦକ୍ଷିଣ-ପୂର୍ବ ବଙ୍ଗୋପସାଗରର କେତେକ ଅଞ୍ଚଳକୁ ମୌସୁମୀ ବାୟୁ ଆଗାମୀ 48 ଘଣ୍ଟା ମଧ୍ୟରେ ପ୍ରବେଶ କରିବାର ଅନୁକୂଳ ସ୍ଥିତି ସୃଷ୍ଟି ହୋଇଛି ।
ପୁରୁଣା ଡାଟା ଅନୁସାରେ ଭାରତର ମୁଖ୍ୟ ଭୂଖଣ୍ଡରେ ଋତୁକାଳୀନ ମୌସୁମୀ ବର୍ଷା କିମ୍ବା କେରଳରେ ମୌସୁମୀ ପ୍ରବେଶ ସହିତ ଆଣ୍ଡାମାନ ସାଗରରେ ମୌସୁମୀ ବାୟୁର ଅଗ୍ରଗତି ସହିତ କୌଣସି ସମ୍ପର୍କ ନାହିଁ ।
୩. ନୂଆ ସ୍ୱାଭାବିକ ତାରିଖ  ଭାରତୀୟ ପାଣିପାଗ ବିଭାଗ 2020 ଏପ୍ରିଲ 15ରେ ଦକ୍ଷିଣ ପଶ୍ଚିମ ମୌସୁମୀର ଦେଶରେ ଆଗମନ, ପ୍ରଗତି ଓ ପ୍ରସ୍ଥାନ ସମ୍ପର୍କରେ ନୂଆ ସ୍ୱାଭାବିକ ତାରିଖ ଏକ ପ୍ରେସ ବିବୃତ୍ତିରେ ଜାରି କରିଥିଲା ।
ଭାରତୀୟ ପାଣିପାଗ ବିଭାଗ 2005ରୁ କେରଳରେ ମୌସୁମୀ ପ୍ରବେଶର ତାରିଖ ସମ୍ପର୍କରେ ପରିଚାଳନାଗତ ପୂର୍ବାନୁମାନ  କରି ଆସୁଛି । ଏଥିପାଇଁ ସ୍ୱଦେଶୀ କାରିଗରୀ କୌଶଳରେ ଏକ ଅତ୍ୟାଧୁନିକ ଷ୍ଟାଟିଷ୍ଟିାଲ ମଡେଲ  ବିକଶିତ ହୋଇଛି । ଏଥିରେ ଯେଉଁ ତାରିଖ ଆକଳନ କରାଯାଉଛି ସେଥିରେ 4 ଦିନର ଆଗପଛ ବ୍ୟତିକ୍ରମ ବ୍ୟବସ୍ଥାକୁ ଗ୍ରହଣ କରାଯାଇଛି । ଏହାର ଅର୍ଥ ଯେଉଁ ତାରିଖ ନିର୍ଣ୍ଣିତ ହେବ ତାହା ଅତିବେଶୀରେ ଚାରିଦିନ ଆଗପଛ ହୋଇପାରେ ।
ଏହି ମଡେଲରେ 6ଟି ଆକଳନ  ରହିଛି । ସେଗୁଡିକ ହେଲା  ସର୍ବନିମ୍ନ ତାପମାତ୍ରା  ଦକ୍ଷିଣ ଉପଦ୍ୱୀପୀୟ ଅଞ୍ଚଳର ପ୍ରାକ ମୌସୁମୀ ବର୍ଷାର ସର୍ବାଧିକ ପରିମାଣ  ଦକ୍ଷିଣ ଚୀନ ସାଗରରେ ବହିର୍ଗାମୀ ଦୀର୍ଘତରଙ୍ଗ ବିକିରଣ ବା ଆଉଟ ଗୋଇଙ୍ଗ ଲଙ୍ଗ ୱେଭ ରେଡିଏସନ ,  ଦକ୍ଷିଣ-ପୂର୍ବ ଭାରତ ମହାସାଗରର ନିମ୍ନ ଟ୍ରପୋସ୍ପିୟର  ଅଞ୍ଚଳରେ ବାୟୁ ପ୍ରବାହ  ଭାରତ ମହାସାଗରର ପୂର୍ବ ନିରକ୍ଷବୃତ୍ତ ଅଞ୍ଚଳର ଊଦ୍ଧ୍ୱର୍ ଟ୍ରପୋସ୍ପିୟର ଅଞ୍ଚଳରେ ପ୍ରବାହିତ ବାୟୁ ଓ  ଦକ୍ଷିଣ-ପଶ୍ଚିମ ପ୍ରଶାନ୍ତ ମହାସାଗରର ବହିର୍ଗାମୀ ଦୀର୍ଘ ତରଙ୍ଗ ବିକୀରଣ ବା ଆଉଟ ଗୋଇଙ୍ଗ ଲଙ୍ଗ ୱେଭ ରେଡିଏସନ  ।
ଭାରତୀୟ ପାଣିପାଗ ବିଭାଗର ପରିଚାଳନାଗତ ମୌସୁମୀ ପ୍ରବାହ ପୂର୍ବାନୁମାନ ଗତ 15 ବର୍ଷ ଧରି ପ୍ରାୟ ଠିକ ରହିଛି । 2005ରୁ 2019 ମଧ୍ୟରେ କେବଳ 2015ରେ ଏହା ଠିକ ନଥିଲା । ତଳ ଟେବୁଲରେ ଏହି ପୂର୍ବାନୁମାନର ଗତ 5 ବର୍ଷର ତଥ୍ୟ ପ୍ରଦାନ କରାଯାଇଛି ।
|
|
Year
|
|
Actual Onset Date
|
|
Forecast Onset Date
|
|
2015
|
|
5th June
|
|
30th May
|
|
2016
|
|
8th June
|
|
7th June
|
|
2017
|
|
30th May
|
|
30th May
|
|
2018
|
|
29th May
|
|
29th May
|
|
2019
|
|
8th June
|
|
6th June
ମୌସୁମୀ ପ୍ରବେଶର ନୂଆ ସ୍ୱାଭାବିକ ତାରିଖକୁ 1961-2019 ଡାଟା ଆଧାରରେ ପରିବର୍ତ୍ତନ କରାଯାଇଛି । ସେହିଭଳି ଏହି ମୌସୁମୀ ବାୟୁର ସ୍ୱାଭାବିକ ପ୍ରସ୍ଥାନ ତାରିଖ ମଧ୍ୟ 1961-2019 ଡାଟା ଅନୁସାରେ ସଂଶୋଧିତ ହୋଇଛି । ଏସଂକ୍ରାନ୍ତ ସଂଶୋଧିତ ସ୍ୱାଭାବିକ ତାରିଖ ନିମ୍ନଲିଙ୍କରେ ଉପଲବ୍ଧ –
http://www.imdpune.gov.in/Clim_Pred_LRF_New/Reports.html